Document ID: /roh_data/filtered/fineweb-2-filterrobots_roh.jsonl.gz/61023

Il Cussegl federal vegnia ad examinar precisamain la situaziun e decider a moda autonoma, uschia il minister da l'exteriur Didier Burkhalter envers la «NZZ am Sonntag».
Las sancziuns internaziunalas cunter l'Iran duain vegnir abolidas pass per pass, uschè spert che l'Agentura internaziunala da l'energia nucleara conferma ch'il pajais ademplescha sias obligaziuns. Quai dastgass sin il pli baud esser il cas l'entschatta dal 2016.
Svizra perda mandat da protecziun
Cun l’avischinaziun tranter l’Iran ed ils Stadis Unids, vegn la Svizra a perder ses mandat da protecziun ch’ella ha dapi il 1980. Tuttina na tema Burkhalter betg che la Svizra perdia si’influenza diplomatica. El fa allusiun ch’ils buns servetschs sajan sa midads, perquai ch’ils conflicts sa midia. Ina interrupziun da las relaziuns tranter stadis capitia mo pli darar.
RR novitads 06:00